Document ID: 32009R0359

KOMISSION ASETUS (EY) N:o 359/2009,
tehty 30 päivänä huhtikuuta 2009,
tiettyjen luonnonvaraisten eläin- ja kasvilajien yksilöiden yhteisöön tuonnin kieltämisestä toistaiseksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon luonnonvaraisten eläinten ja kasvien suojelusta niiden kauppaa sääntelemällä 9 päivänä joulukuuta 1996 annetun neuvoston asetuksen (EY) N:o 338/97 (1) ja erityisesti sen 19 artiklan 2 kohdan,
on kuullut tieteellistä tarkasteluryhmää,
sekä katsoo seuraavaa:
(1)
Komissio voi asetuksen (EY) N:o 338/97 4 artiklan 6 kohdan nojalla rajoittaa tiettyjen lajien tuontia yhteisöön kyseisen kohdan a-d alakohdassa säädetyin edellytyksin. Lisäksi luonnonvaraisten eläinten ja kasvien suojelemisesta niiden kauppaa sääntelemällä annetun neuvoston asetuksen (EY) N:o 338/97 täytäntöönpanoa koskevista yksityiskohtaisista säännöistä 4 päivänä toukokuuta 2006 annetussa komission asetuksessa (EY) N:o 865/2006 (2) säädetään kyseisten rajoitusten täytäntöönpanotoimenpiteistä.
(2)
Luettelo lajeista, joiden tuonti yhteisöön on kielletty toistaiseksi, on viimeksi vahvistettu tiettyjen luonnonvaraisten eläin- ja kasvilajien yksilöiden yhteisöön tuonnin kieltämisestä toistaiseksi 13 päivänä elokuuta 2008 annetussa komission asetuksessa (EY) N:o 811/2008 (3).
(3)
Viimeaikaisten tietojen perusteella tieteellinen tarkasteluryhmä on todennut, että tiettyjen neuvoston asetuksen (EY) N:o 338/97 liitteessä A ja B lueteltujen lajien suojelun taso on vakavasti uhattuna, mikäli niiden tuontia tietyistä maista yhteisöön ei kielletä toistaiseksi. Tämän vuoksi olisi kiellettävä toistaiseksi seuraavien lajien tuonti yhteisöön:
-
Psittacus erithacus Päiväntasaajan Guineasta,
-
Calumma andringitraensis, Calumma glawi, Calumma guillaumeti, Calumma marojezensis, Calumma vatosoa, Calumma vencesi ja Furcifer nicosiai Madagaskarista,
-
Chamaeleo camerunensis Kamerunista,
-
Phelsuma berghofi, Phelsuma hielscheri, Phelsuma malamakibo ja Phelsuma masohoala Madagaskarista.
(4)
Tieteellinen tarkasteluryhmä on myös päätellyt, että tuoreimpien käytettävissä olevien tietojen perusteella ei ole enää tarpeen kieltää seuraavien lajien tuontia yhteisöön:
-
Lynx lynx Moldovan tasavallasta ja Ukrainasta,
-
Lama guanicoe (tunnetaan nykyisin nimellä Lama glama guanicoe) Argentiinasta,
-
Hippopotamus amphibius Ruandasta,
-
Aratinga erythrogenys Perusta,
-
Dendrobates auratus ja Dendrobates pumilio Nicaraguasta,
-
Dendrobates tinctorius Surinamista,
-
Plerogyra simplex, Hydnophora rigida ja Blastomussa wellsi Fidžiltä,
-
Plerogyra sinuosa, Acanthastrea spp. (lukuun ottamatta Acanthastrea hemprichii) ja Cynarina lacrymalis Tongalta.
(5)
Kaikkien niiden lajien alkuperämaita, joita tässä asetuksessa säädettävät uudet yhteisöön tuontia koskevat rajoitukset koskevat, on kuultu asiasta.
(6)
On syytä korjata joitakin ristiriitaisuuksia luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen (CITES) liitteiden ja kyseisen yleissopimuksen neljännessätoista osapuolikonferenssissa hyväksytyissä eläimiä koskevissa nimistöviitteissä käytettyjen tieteellisten nimien välillä.
(7)
Edellä mainitun vuoksi olisi muutettava luetteloa lajeista, joiden tuonti yhteisöön on kielletty toistaiseksi, ja selkeyden vuoksi olisi korvattava asetus (EY) N:o 811/2008.
(8)
Tässä asetuksessa säädetyt toimenpiteet ovat luonnonvaraisen eläimistön ja kasviston kauppaa käsittelevän komitean lausunnon mukaisia,
ON ANTANUT TÄMÄN ASETUKSEN:
1 artikla
Jollei asetuksen (EY) N:o 865/2006 71 artiklan säännöksistä muuta johdu, kielletään toistaiseksi tämän asetuksen liitteessä lueteltujen luonnonvaraisten eläin- ja kasvilajien yksilöiden tuonti yhteisöön.
2 artikla
Kumotaan asetus (EY) N:o 811/2008.
Viittauksia kumottuun asetukseen pidetään viittauksina tähän asetukseen.
3 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä huhtikuuta 2009.

Labels: 3
20